August von Roth (1810–1892)

Johann August von Roth (28. märts (ukj 9. aprill) 1810 Võru – 13. (ukj 25. august) 1892 Tartu) oli Liivimaa mõisnik, kihelkonnakohtunik ja kirikueestseisja.

Elulugu
Päritolu ja hariduskäik
Põlvnes 1792. aastal aadliseisusse tõusnud suguvõsast. Sündis Võru raesekretär Gustav David von Rothi (1784–1876) ja Charlotte Renate von Glasenappi (1785–1863) esiklapsena.EAA, f. 1674, n. 2, s. 173. Rothi (Rothe) perekonna genealoogilised tabelid. L 5. Õppis Võru kreiskoolis. 1827. astus Tartu ülikooli, kus tudeeris 1829. aastani sõjateadust.Hasselblatt, Arnold. Album academicum der Kaiserlichen Universität Dorpat. Dorpat: Verlag von C. Mattiesen, 1889. Nr 2262 .

Hilisem elukäik
Pärast õpinguid majandas oma Veriora mõisa. Samuti valiti ta kihelkonnakohtunikuks ja kirikueestseisjaks. Pärast mõisa pojale loovutamist elas Tartus.

pisi|Veriora mõisa valitsejamaja. Johann August oli Rothide suguvõsa Veriora liini rajaja
Mõisavaldused
Tema isa Gustav David oli omandanud märkimisväärse mõisavalduse, mille ta juba eluajal oma poegade vahel ära jagas. Vanem poeg Johann August sai 1844. aastal oma valdusse Veriora pandimõisa (see oli panditud alates 1835. aastast), mis juba samal aastal tema pärusomandiks muudeti. 1881. aastal sõlmiti loovutusleping, millega Johann August andis mõisa oma teisele pojale mereväeohvitser Gustav von Rothile (1839–1886). Viimane sai mõisa oma valdusse 1882. aastal.Ajalooarhiivi Kinnistute register. Nr 117. Veriora. Lisaks sellele kuulus talle Pihkva kubermangus Korsakova mõis.

Isiklikku
Tema abikaasa oli alates 1834. aastast Katharina Luise Charlotte von Glasenapp (1815–1890), kellega ta sai kümme last, nende hulgas Veriora mõisnik Gustav von Roth (1839–1886).

Viited

Kategooria:Baltisakslased
Kategooria:Liivimaa mõisnikud
Kategooria:Rothid
Kategooria:Tartu Ülikooli filosoofiateaduskonna vilistlased
Kategooria:Sündinud 1810
Kategooria:Surnud 1892